79 साल की उम्र में दुनिया को अलविदा कहा,1 साल से बीमार थीं
National Award Winner Actress Uttara Baokar Passed Away At 79. नेशनल अवॉर्ड विनर और टेलीविजन एक्ट्रेस उत्तरा बाओकर का 79 साल की उम्र में निधन हो गया है। इस बात की जानकारी दिवंगत एक्ट्रेस के परिवार से जुड़े सूत्रों ने दी
नेशनल अवॉर्ड विनर और टेलीविजन एक्ट्रेस उत्तरा बाओकर का 79 साल की उम्र में निधन हो गया है। इस बात की जानकारी दिवंगत एक्ट्रेस के परिवार से जुड़े सूत्रों ने दी। परिवार के मुताबिक लंबी बीमारी के चलते उत्तरा ने मंगलवार को पुणे के एक अस्पताल में आखिरी सांस ली और बुधवार को दिवंगत एक्ट्रेस का अंतिम संस्कार किया गया।
'एक दिन अचानक' के लिए उत्तरा को नेशनल अवॉर्ड मिला था
उत्तरा बाओकर ने मृणाल सेन की फिल्म‘एक दिन अचानक’ में एक प्रोफेसर की पत्नी का किरदार निभाया था। इस रोल में उन्हें काफी पसंद किया गया था। फिल्म में दमदार परफॉर्मेंस के लिए उन्हें बेस्ट सपोर्टिंग रोल एक्ट्रेस का नेशनल अवॉर्ड भी मिला था। इसके अलावा उत्तरा ने तमस और रुक्मावती की हवेली में अहम किरदार निभाए थे, जिसके लिए उनकी खूब सराहना हुई।
उत्तरा ने उड़ान, अंतराल, xजोन, रिश्ते, कोरा कागर, नजराना, जस्सी जैसी कोई नहीं, जब लव हुआ और कशमकश जिंदगी की जैसे टीवी शोज में काम किया। उन्होंने सरदारी बेगम, ठक्षक वास्तुपुरुष, डोर, आजा नचले, लेसन्स इन फॉरगेटिंग और संहिता जैसी फिल्मों में यादगार परफॉर्मेंस दी।
NSD से ट्रेनिंग ली, आकाशवाणी की नाटक कलाकार रहीं
उत्तरा ने NSD में इब्राहिम अल्काजी के अंडर में ट्रेनिंग ली थी। उन्होंने मारव जान जैसे नाटकों में बेहतरीन काम किया था, वो एक आकाशवाणी नाटक कलाकार भी थीं।
NSD में एक्टिंग की बारीकियों सीखने वाली उत्तरा ने प्रसिद्ध नाटक मुख्यमंत्री में पद्मावती, मीना गर्जरी में मीना, शेक्सपियर के ओथेलो में डेस्डेमोना और नाटककार गिरीश कर्नाड के नाटक तुगलक में मां का किरदार निभाया था। इसके अलावा उत्तरा ने अपने करियर में कई बेहतरीन नाटकों में भी काम किया।
1984 में उत्तरा को संगीत नाटक अकादमी पुरस्कार मिला था
1978 में उन्होंने कुसुम कुमारा के हिंदी अनुवाद में जयवंत दलवी के के नाटक संध्या छाया का डायरेक्शन भी किया। नाटक और अभिनय जगत में योगदान के लिए उत्तरा को 1984 में संगीत नाटक अकादमी पुरस्कार से सम्मानित किया गया।